cyanic-selkie/wikianc huggingface dataset:
ปราสาทโอซากะ
ปราสาทโอซากะ เป็นปราสาทญี่ปุ่น ตั้งอยู่ในแขวงชูโอ นครโอซากะ ประเทศญี่ปุ่น เป็นปราสาทที่มีชื่อเสียงที่สุดแห่งหนึ่งในประเทศญี่ปุ่น มีบทบาทในช่วงสงครามการรวมประเทศญี่ปุ่นเมื่อคริสต์ศตวรรษที่ 16 ในยุคอาซูจิ–โมโมยามะ
ลักษณะเด่น
สิ่งที่น่าสนใจยังรวมถึง หลังคารูปปลาโลมาแปดตัวของหอ และหลังคาอยู่ประดับไปด้วยกระเบื้องและแกะสลักเป็นรูปเสือ ซึ่งทั้งหมดถูกชุบด้วยทองคำ
หอสูงของปราสาทได้รับการซ่อมแซมใหม่ในปี พ.ศ. 2540 การซ่อมแซมในครั้งนี้ได้นำโครงสร้างอันงดงามของกำแพงความบริสุทธิ์และความสุกใสของทองคำกลับมาให้เราเห็นอีกครั้ง ความงดงามของปราสาทจึงได้กลายมาเป็นสัญลักษณ์ของเมืองโอซากะ
พ.ศ. 816
พุทธศักราช 816 ใกล้เคียงกับ
ปราสาทโอซากะ
ประวัติ
ในปี ค.ศ. 1583 โทโยโตมิ ฮิเดโยชิ สั่งให้มีการก่อสร้างปราสาทโอซากะที่บริเวณวัดอิชิยามะฮงกัน โดยนำแบบผังมาจากปราสาทอาซูจิ อันเป็นศูนย์บัญชาการหลักของโอดะ โนบูนางะ โทโยโตมิต้องการจะสร้างให้เหมือนกับปราสาทอาซูจิ แต่สุดท้ายแล้วกลับโดดเด่นกว่า โดยหอคอยหลักมี 5 ชั้น และมีชั้นใต้ดินอีก 3 ชั้น มีใบไม้ทองที่ด้านข้างของปราสาท ทำให้ตัวปราสาทสวยงามโดดเด่นประทับใจผู้พบเห็น ในปี ค.ศ. 1585 เมื่อตัวปราสาทแล้วเสร็จ โทโยโตมิจึงเริ่มแผนขยายตัวปราสาทเพิ่อป้องกันการรุกรานจากข้าศึก จนประทั่งในปี ค.ศ. 1597 การก่อสร้างได้แล้วเสร็จและฮิเดโยชิได้เสียชีวิตลง ตัวปราสาทจึงตกเป็นของบุตรของฮิเดโยชิ คือ โทโยโตมิ ฮิเดโยริ
ในปี ค.ศ. 1600 โทกูงาวะ อิเอยาซุ ปราบศัตรูลงได้ในยุทธการที่เซกิงาฮาระและเริ่มจัดตั้งรัฐบาลเอโดะ ในปี ค.ศ. 1614 โทกูงาวะเริ่มโจมตีกองกำลังของฮิเดโยริในช่วงหน้าหนาวจนเข้าสู่ยุทธการการล้อมโอซากะ แม้กองกำลังของโทโยโตมิมีจะน้อยกว่ากองกำลังของโทกูงาวะเกือบครึ่งหนึ่ง แต่ก็สามารถต้านทานทัพ 200,000 นายของโทกูงาวะและรักษากำแพงเมืองเอาไว้ได้
ในช่วงฤดูร้อนปี ค.ศ. 1615 ฮิเดโยริเริ่มขุดคูเมืองรอบนอกเพิ่มขึ้นอีกชั้น โทกูงาวะจึงได้ส่งกองกำลังของตนไปโจมตีปราสาทโอซากะอีกครั้งหนึ่งและสามารถเจาะกำลังทหารของโทโยโตมิเข้าไปในกำแพงเมืองได้เมื่อวันที่ 4 มิถุนายน ปราสาทโอซากะจึงตกเป็นของโทกูงาวะ และตระกูลโทโยโตมิก็ถึงคราอวสาน
ในปี ค.ศ. 1620 โทกูงาวะ ฮิเดตาดะ โชกุนคนที่ 2 แห่งตระกูลโทกูงาวะ เริ่มบูรณะและสร้างปราสาทโอซากะขึ้นมาใหม่ ยกระดับหอคอยให้สูงขึ้น ภายนอกมี 5 ชั้น ภายในมี 8 ชั้น ก่อสร้างกำแพงใหม่ให้เป็นเกียรติแต่ตระกูลซะมุไรแต่ละคน กำแพงในสมัยนั้นยังคงอยู่มาจนทุกวันนี้โดยนำหินมาจากทะเลเซโตะใน และสลักยอดด้วยชื่อของตระกูลที่อุทิศให้กับการสร้างกำแพงเหล่านี้
หลังถูกปล่อยทิ้งร้างมานาน รัฐบาลเอโดะต้องการจะซ่อมตัวปราสาทซึ่งมีส่วนให้ต้องซ่อมอีกมาก ในปี 1843 รัฐบาลจึงได้เรี่ยไรเงินจากประชาชนในท้องถิ่นเพื่อสร้างคอคอยขึ้นมาใหม่อีกครั้ง
ในปี ค.ศ. 1868 ปราสาทโอซากะถูกล้อมด้วยกองกำลังจักรพรรดิต่อต้านรัฐบาลเอโดะ และตัวปราสาทก็ถูกเผาในสงครามกลางเมืองสมัยการปฏิรูปเมจิ
ต่อมา รัฐบาลเมจิได้ให้ปราสาทโอซากะเป็นคลังแสงผลิตปืน อาวุธยุทธภัณฑ์ และระเบิด เพื่อขยายขีดความสามารถทางการทหารของญี่ปุ่นในตามแบบตะวันตก
ในปี ค.ศ. 1928 ได้มีการสร้างหอคอยหลักขึ้นมาใหม่หลังจากที่เทศบาลเมืองโอซากะสามารถระดมทุนจากประชาชนมาจำนวนมาก
ในช่วงสงครามโลกครั้งที่สอง คลังแสงกลายเป็นแหล่งผลิตอาวุธยุทโธปกรณ์ที่สำคัญของญี่ปุ่น มีคนงานกว่า 60,000 คน และเป็นเป้าหมายการโจมตีทางอากาศของฝ่ายพันธมิตรด้วย ทำให้ปราสาทโอซากะเสียหายอย่างหนักในช่วงท้ายสงครามเมื่อวันที่ 14 สิงหาคม ค.ศ. 1945 จากการทิ้งระเบิดครั้งใหญ่ คลังแสงเสียหายไปร้อยละ 90 และคนงานเสียชีวิต 382 คน
ในปี ค.ศ. 1995 เทศบาลนครโอซากะเริ่มต้นโครงการบูรณะปราสาทโอซากะอีกครั้ง โดยให้ภายนอกยังคงความเป็นยุคเอโดะ แผนการบูรณะแล้วเสร็จในปี 1997 ตัวปราสาทมีความทันสมัยขึ้นมาก และมีสวนบ๊วย มีต้นดอกซากุระ มีลิฟต์ติดตั้งภายในและมีสิ่งอำนวยความสะดวกแบบสมัยใหม่มากมาย
การประชุมสันติภาพเจนีวา
การประชุมสันติภาพเจนีวา จัดขึ้นเมื่อวันที่ 9 มกราคม พ.ศ. 2534 เพื่อหาทางออกอย่างสันติสำหรับการยึดครองคูเวตของอิรัก เพื่อหลีกเลี่ยงสงครามระหว่างอิรักและกองกำลังผสมซึ่งได้รับการสนับสนุนโดยสหรัฐอเมริกา ผู้แทนอิรัก ได้แก่ รัฐมนตรีว่าการกระทรวงการต่างประเทศ ฏอริก อาสีส ส่วนผู้แทนสหรัฐ ได้แก่ รัฐมนตรีว่าการกระทรวงการต่างประเทศ เจมส์ เบเกอร์ การประชุมดังกล่าวกินเวลานานเกือบเจ็ดชั่วโมง โดยที่คู่เจรจาทั้งสองฝ่ายต่างก็ไม่สามารถตกลงที่จะเปลี่ยนแปลงทัศนะดั้งเดิมของตน อิรักปฏิเสธที่จะยอมถอนทหารออกจากคูเวต ในขณะที่สหรัฐและพันธมิตรยังต้องการให้อิรักถอนทหารออกไปในทันที การประชุมดังกล่าวเป็นการทาบทามครั้งสุดท้ายก่อนที่สงครามอ่าวจะปะทุขึ้น
เบื้องหลัง
วันที่ 29 พฤษภาคม พ.ศ. 2533 คณะมนตรีความมั่นคงแห่งสหประชาชาติผ่านมติ 678 ซึ่งมอบอำนาจให้รัฐสมาชิก "ใช้ทุกวิธีการที่จำเป็นเพื่อสนับสนุนและทำให้มติที่ผ่านมาทั้งหมดที่ต้องการให้อิรักถอนกำลังทหารออกจากคูเวตในทันทีเป็นผลสำเร็จ" เป้าหมายของมติดังกล่าวคือ การให้สารแก่ซัดดัม ฮุสเซนอย่างเด็ดขาดครั้งสุดท้ายว่า สหประชาชาติจะไม่ยินยอมให้อิรักคงการยึดครองคูเวตต่อไป แม้ว่าสหภาพโซเวียต พันธมิตรอันใกล้ชิดของอิรักและอดีตศัตรูของสหรัฐอเมริกา จะพยายามเกลี้ยกล่อมให้ซัดดัมพิจารณาการกระทำของเขาอีกครั้งหนึ่งแล้วก็ตาม ผู้นำโซเวียต มิฮาอิล กอร์บาชอฟ พยายามที่จะเปลี่ยนใจซัดดัมที่จะมองข้ามผลประโยชน์ของตนเอง และทำเพื่อประโยชน์ที่ดีที่สุดของอิรัก เขาประสบความสำเร็จในการทำให้รัฐสมาชิกอื่นของสหประชาชาติเพิ่ม "ช่วงเวลาแห่งความปรารถนาดี" ในมติที่ 678 ช่วงเวลาแห่งความปรารถนาดีนี้เพื่อให้อิรักมีโอกาสทบทวนนโยบายและการกระทำของตน โดยหวังว่าอิรักจะตัดสินใจถอนกำลังทหารและหลีกเลี่ยงวิกฤตการณ์ที่กำลังก่อตัวขึ้น
ในสหรัฐอเมริกา ประธานาธิบดี จอร์จ เอช. ดับเบิลยู. บุช ยืนกรานที่จะบรรลุ "ไมล์เพิ่มเติมสำหรับสันติภาพ" การทาบทามดังกล่าวเปิดโอกาสให้มีการสนทนาระหว่างอิรักกับสหรัฐอเมริกา ทัศนะของสหรัฐรวมถึงทางเลือกในการรับการมาเยือนของรัฐมนตรีว่าการกระทรวงการต่างประเทศอิรัก ฏอริก อาสีส และส่งรัฐมนตรีว่าการกระทรวงการต่างประเทศ เบเกอร์ ไปเยือนอิรัก เป้าหมายหลักเบื้องหลังไมล์เพิ่มเติมสำหรับสันติภาพนี้ เพื่อให้ความมั่นใจแก่พลเมืองอเมริกันว่ารัฐบาลกำลังทำทุกวิถีทางเพื่อหลีกเลี่ยงการเผชิญหน้าทางทหารกับอิรัก
อิรักต้อนรับโอกาสที่จะได้พูดคุยโดยตรงกับสหรัฐ นับตั้งแต่การบุกครองคูเวตเริ่มขึ้น ซัดดัมพยายามวิ่งเต้นเพื่อให้เกิดการเจรจาโดยตรงกับสหรัฐ อิรักเคยปฏิเสธการเจรจาแบบตัวต่อตัวในอดีต รัฐมนตรีว่าการกระทรวงสารสนเทศของอิรัก ลาติฟ นุสเซท จะซิม กล่าวว่า อิรักปรารถนาที่จะอภิปรายถึง "วิกฤตการณ์อ่าว [เปอร์เซีย] ทุกด้าน โดยไม่มีข้อแม้ นานตราบเท่าที่อเมริกันเตรียมพร้อมที่จะเจรจาโดยไม่มีการวางเงื่อนไขล่วงหน้า"
กลุ่มประเทศอาหรับอื่น ๆ เรียกร้องให้ซัดดัมยอมปฏิบัติตามมติที่ 678 ประธานาธิบดีอียิปต์ มูฮัมหมัด โฮซนี มูบารัค และพระมหากษัตริย์ซาอุดิอาระเบีย ฟาฮัด ตลอดจนประมุขแห่งรัฐของประเทศเหล่านี้ ได้เรียกร้องอย่างเปิดเผยให้มีการถอนกำลังทหารอย่างไม่มีเงื่อนไขออกจากคูเวต รัฐมนตรีว่าการะทรวงกลาโหมซีเรียกล่าวว่าซีเรียจะเพิ่มการกดดันทางทหารต่ออิรักหากอิรักไม่ปฏิบัติตาม หลังจากการประชุมในไคโร เมื่อวันที่ 3 ธันวาคม พ.ศ. 2533 ซาอุดิอาระเบีย ซีเรีย และอียิปต์ ได้ออกแถลงการณ์ ความว่า "การทาบทามของบุชสร้างโอกาสสุดท้ายในการขจัดภยันตรายของสงครามจากภูมิภาคนี้ ซัดดัมควรจะฉวยเอาโอกาสนี้ในการถอนกำลังทหารออกจากคูเวต ดีกว่าทำให้ภูมิภาคนี้พัวพันกับสงครามที่นองเลือดและไร้ประโยชน์"
ระหว่างพยายามตัดสินใจหาวันที่ตัวแทนจากอิรักและสหรัฐจะมาประชุมกัน ซัดดัมยืนกรานว่าวันที่นั้นจะต้องใกล้กับเส้นตายของมติที่ 678 เป้าหมายของเขาคือพยายามที่จะหลีกเลี่ยงมติดังกล่าว สหรัฐต้องการให้วันที่ประชุมอยู่ระหว่างวันที่ 20 ธันวาคม พ.ศ. 2533 และ 3 มกราคม พ.ศ. 2534 เพื่อให้เวลาแก่ซัดดัมเพียงพอที่จะถอนกองทัพอิรัก ยิ่งเวลาเข้าใกล้เส้นตายของมติมากยิ่งขึ้นเท่าใด ความยืดหยุ่นของซัดดัมก็จะยิ่งมีมากขึ้นเท่านั้น เพราะเป็นไปไม่ได้ที่จะถอนกำลังทหารจำนวนมากภายในเวลาไม่กี่วัน ขณะที่ซัดดัมยื้อให้การประชุมดังกล่าวมีขึ้นใกล้กับเส้นตายของมติที่ 678 ประธานาธิบดีบุชฝืนใจเสนอให้การประชุมมีขึ้นในเจนีวา สวิตเซอร์แลนด์ เมื่อวันที่ 9 มกราคม พ.ศ. 2534 และสุดท้าย ได้มีการตกลงกันว่า ฏอริก อาสีส และเจมส์ เบเกอร์จะประชุมกันเพื่ออภิปรายถึงการยึดครองคูเวตและมติสหประชาชาติ ประธานาธิบดีบุชได้เคยให้สัญญาต่อรัฐสภาสหรัฐอเมริกาว่าจะไม่มีมติใดเสนอต่อรัฐสภาจนกระทั่งหลังจากการประชุมดังกล่าวสิ้นสุดลง
ผลที่ตามมา
ผลของการประชุมเจนีวาไม่มีความคืบหน้าที่สำคัญต่อการแก้ไขปัญหาการยึดครองคูเวตของอิรัก ฏอริก อาสีส มีอำนาจเพียงเล็กน้อยในการเปลี่ยนแปลงทัศนะของอิรักและจำเป็นต้องให้การสนับสนุนทัศนะดั้งเดิมของซัดดัม ซัดดัมได้ใช้การประชุมดังกล่าวเพื่อจุดประสงค์ด้านการโฆษณาชวนเชื่อในอิรัก ขณะที่สหรัฐอเมริกาใช้การประชุมดังกล่าวเพื่อแสดงให้โลกเห็นว่าตนกำลังวิตกกับการแก้ไขวิกฤตการณ์ดังกล่าวโดยไม่มีปฏิบัติการทางทหาร และเพื่อแจ้งให้ซัดดัมทราบว่าอะไรจะเกิดขึ้นหากเขาไม่สามารถถอนกำลังทหารอิรักออกจากคูเวตได้ การประชุมดังกล่าวกลายเป็นจุดเริ่มต้นของสิ่งที่ในเวลาต่อมาเป็นที่รู้จักกันว่า สงครามอ่าว หรือปฏิบัติการพายุทะเลทราย ประเทศอาหรับยืนกรานว่าสหรัฐอเมริกาจะต้องดำเนินการตามมติที่ 678 และเสนอการสนับสนุนทางเศรษฐกิจ การเมือง และการทหารเพื่อดำเนินการในมติทั้งหมดที่เกี่ยวข้องกับการยึดครองคูเวต
ภายหลังการประชุม อาสีสอธิบายแก่สื่อว่า อิรักต้องการทางออกอย่างสันติต่อปัญหาในภูมิภาค แต่มันไม่สามารถเป็นเพียงสิ่งที่เกี่ยวข้องเฉพาะแต่การยึดครองคูเวตเท่านั้น แต่มันจะต้องรวมถึงการยึดครองกาซา เวสต์แบงก์ และที่ราบสูงโกลัน ปฏิกิริยาของเบเกอร์หลังการประชุม คือ อิรักไม่ปรารถนาที่จะสนับสนุนมติสหประชาชาติ และอิรักต้องการจะคงการยึดครองคูเวตในปัจจุบันต่อไป เบเกอร์มีความหวังน้อยมากว่าจะมีหนทางอื่นนอกเหนือจากการใช้กำลังทหารในการนำอิรักออกจากคูเวต ถึงแม้ว่าการประชุมดังกล่าวจะมีความสำเร็จน้อยมาก แต่มันได้เป็นการประชุมครั้งประวัติศาสตร์ที่ทั้งสองประเทศพบกันแบบตัวต่อตัว ทั้งสองประเทศยังคงยืนยันทัศนะของตนอย่างหนักแน่นและเป็นความหวังสุดท้ายสำหรับทางออกอย่างสันติ
พ.ศ. 818
พุทธศักราช 818 ใกล้เคียงกับ
วรากรณ์ สามโกเศศ
รองศาสตราจารย์ วรากรณ์ สามโกเศศ ประธานกรรมการในคณะกรรมการปฏิรูปประเทศด้านการศึกษา กรรมการในคณะที่ปรึกษาด้านผลกระทบทางเศรษฐกิจและสังคมใน ศูนย์บริหารสถานการณ์การแพร่ระบาดของโรคเชื้อไวรัสโคโรนา 2019 (โควิด-19) กรรมการสภาผู้ทรงคุณวุฒิในสภาพัฒนาการเศรษฐกิจและสังคมแห่งชาติ กรรมการผู้ทรงคุณวุฒิในคณะกรรมการวัคซีนแห่งชาติ กรรมการในคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ อธิการบดีกิตติคุณมหาวิทยาลัยธุรกิจบัณฑิตย์ กรรมการสภามหาวิทยาลัยผู้ทรงคุณวุฒิ มหาวิทยาลัยธรรมศาสตร์ ประธานกรรมการและกรรมการผู้ทรงคุณวุฒิในคณะกรรมการประเมินผลการดำเนินงานของกองทุนสนับสนุนการสร้างเสริมสุขภาพ อดีตประธานกรรมการ ในคณะกรรมการบริหารสำนักงานรัฐบาลอิเล็กทรอนิกส์ อดีตประธานกรรมการในคณะกรรมการบริหารสำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) กรรมการผู้ทรงคุณวุฒิ ด้านการบริหารธุรกิจ ในคณะกรรมการส่งเสริมวิสาหกิจชุมชน กรรมการผู้ทรงคุณวุฒิในคณะกรรมการความลับทางการค้า ได้รับเลือกเป็นคณะกรรมการสรรหาเลขาธิการสำนักงานหลักประกันสุขภาพแห่งชาติ ในปี พ.ศ. 2559 ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 และได้รับเลือกเป็นคณะกรรมการข้าราชการตำรวจ (ก.ตร.) ผู้ทรงคุณวุฒิ สาขาเศรษฐศาสตร์ กรรมการผู้ทรงคุณวุฒิในคณะกรรมการพัฒนาระบบราชการ นอกจากนั้นยังเคยได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 และรัฐมนตรีช่วยว่าการกระทรวงศึกษาธิการ ในรัฐบาลของพลเอกสุรยุทธ์ จุลานนท์
ประวัติ
วรากรณ์ สามโกเศศ เกิดเมื่อวันที่ 1 มิถุนายน ที่ฝั่งธนบุรี กรุงเทพมหานคร จบการศึกษาระดับประถมศึกษา จากโรงเรียนราชินี มัธยมศึกษาตอนต้น  จากโรงเรียนมัธยมสาธิตปทุมวัน (ปัจจุบันคือ โรงเรียนสาธิตมหาวิทยาลัยศรีนครินทรวิโรฒ ปทุมวัน) เมื่อปี พ.ศ. 2505 มัธยมศึกษาตอนปลาย  จากโรงเรียนเตรียมอุดมศึกษาเมื่อปี พ.ศ. 2507 และจาก Leederville Technical School, Perth ประเทศออสเตรเลีย เมื่อปี พ.ศ. 2508 เข้าศึกษาระดับปริญญาตรีจาก คณะพาณิชยศาสตร์และการบัญชี  จุฬาลงกรณ์มหาวิทยาลัย และในปีเดียวกัน ศึกษาต่อระดับปริญญาตรี  ทางด้านเศรษฐศาสตร์จาก The University of Western Australia ประเทศออสเตรเลีย เมื่อปี พ.ศ. 2513 ปริญญาโทและปริญญาเอกทางด้านเศรษฐศาสตร์จากมหาวิทยาลัยแคนซัส สหรัฐอเมริกา เมื่อปี พ.ศ. 2517 และ พ.ศ. 2524 และยังได้รับปริญญาบัตรจากวิทยาลัยป้องกันราชอาณาจักร (วปอ.) รุ่นที่ 37 เมื่อปี พ.ศ. 2537 ด้วย
ด้านชีวิตครอบครัวสมรสกับนางมนทิรา สามโกเศศ (สกุลเดิม พิชัยชาญณรงค์) มีบุตร 2 คน คือ นายวรท สามโกเศศ และนางสาววริมน สามโกเศศ
การทำงาน
รศ.วรากรณ์ สามโกเศศ หรือ รศ.ดร.วรากรณ์ สามโกเศศ เคยดำรงตำแหน่งคณบดีคณะเศรษฐศาสตร์ มหาวิทยาลัยธรรมศาสตร์ รองศาสตราจารย์ และรองอธิการบดีฝ่ายวางแผน งานทางด้านเอกชน  เคยเป็นผู้อำนวยการอาวุโสบริษัท จัสมิน อินเตอร์เนชั่นแนล จำกัด  (มหาชน)  ตั้งแต่ปี พ.ศ. 2538 ถึง ปี พ.ศ. 2540 ทางด้านการเมือง เคยเป็นรองเลขาธิการนายกรัฐมนตรีฝ่ายการเมือง ตั้งแต่ปี พ.ศ. 2540 ถึงปี พ.ศ. 2544 รวมทั้งยังเคยเป็นที่ปรึกษาฝ่ายวิชาการรองนายกรัฐมนตรี  ตั้งแต่ปี พ.ศ. 2527 ถึงปี พ.ศ. 2529 และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2550 ภายหลังจากพ้นตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2551 ได้ทำงานอิสระ และกลับเข้ามารับตำแหน่งอธิการบดีมหาวิทยาลัยธุรกิจบัณฑิตย์อีกครั้งหนึ่ง ในเดือนมีนาคม พ.ศ. 2553 และดำรงตำแหน่งอธิการบดีกิตติคุณมหาวิทยาลัยธุรกิจบัณฑิตย์ ตั้งแต่วันที่ 1 กุมภาพันธ์ 2559 เป็นต้นมา
งานเขียน
รศ.ดร.วรากรณ์ สามโกเศศ เป็นที่รู้จักอย่างกว้างขวาง จากการเป็นนักวิชาการทางด้านเศรษฐศาสตร์ ที่วิพากษ์วิจารณ์และให้ความเห็นในประเด็นเศรษฐกิจที่กระทบต่อสังคมตามสื่อและโอกาสต่าง ๆ โดยมีผลงานเขียนประจำที่ น.ส.พ.มติชน โดยใช้นามปากกาว่า " วีรกร ตรีเศศ " และนิตยสาร เช่น เปรียว แพรว โลกสีเขียว เป็นต้น รวมทั้งยังมีผลงานเป็นหนังสือออกมากมาย เช่น “ DIFFERENT ” " BEST " " FIRST " ในปี พ.ศ. 2547 " โลกนี้ไม่มีอะไรฟรี " 5 ภาค ตั้งแต่ปี พ.ศ. 2541 ถึงปี พ.ศ. 2547 " NICE " ปี พ.ศ. 2548 เป็นต้น
งานการเมือง
รศ.ดร.วรากร สามโกเศศ ได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลพลเอกสุรยุทธ์ จุลานนท์ ตั้งแต่วันที่ 1 กุมภาพันธ์ พ.ศ. 2550 จนกระทั่งมีการเลือกตั้งในปลายปี พ.ศ. 2550 จึงได้พ้นจากตำแหน่งดังกล่าว
อ้นกลาง
อ้นกลาง (Hoary bamboo rat; ) เป็นสัตว์เลี้ยงลูกด้วยนมชนิดหนึ่ง ในอันดับสัตว์ฟันแทะ (Rodentia) ในวงศ์ Rhizomyinae
เป็นอ้นขนาดกลาง มีรูปร่างคล้ายอ้นชนิดอื่นทั่วไป มีความยาวจากปลายจมูกถึงรูทวาร ประมาณ 26-35 เซนติเมตร อาศัยอยู่ในป่าไผ่ พบกระจายพันธุ์ตั้งแต่ตอนใต้ของจีน, ในประเทศไทย ในภาคเหนือ แนวป่าตะวันตกและตามแนวเขาหินปูนในภาคกลาง, ภาคตะวันออกเฉียงเหนือตอนบน และภาคใต้ และหลายประเทศในภูมิภาคอินโดจีน
พ.ศ. 819
พุทธศักราช 819 ใกล้เคียงกับ
สถานีแยกลำสาลี
สถานีแยกลำสาลี (Yaek Lam Sali station; รหัส: YL09) เป็นสถานีรถไฟฟ้ามหานครแบบยกระดับ ในเส้นทางสายสีเหลือง ยกระดับเหนือถนนศรีนครินทร์ในพื้นที่เขตบางกะปิ กรุงเทพมหานคร เป็นจุดเชื่อมต่อสถานีรถไฟฟ้าในเส้นทางรถไฟฟ้ามหานคร สายสีส้ม และสายสีน้ำตาลในอนาคต
ที่ตั้ง
ถนนศรีนครินทร์ บริเวณทิศใต้ของทางแยกลำสาลี ในพื้นที่แขวงหัวหมาก เขตบางกะปิ กรุงเทพมหานคร
สีสัญลักษณ์ของสถานี
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รูปแบบของสถานี
เป็นสถานียกระดับ เป็นชานชาลาด้านข้าง (Station with Side Platform) ขนาดมาตรฐาน ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า-ออก
ประกอบด้วยทางขึ้น-ลงปกติ ได้แก่
<!--
สถานีรถไฟฟ้ามหานคร สายสีส้ม สถานีแยกลำสาลี
สถานีแยกลำสาลี (รหัส OR20) เป็นสถานีรถไฟใต้ดินในเส้นทางรถไฟฟ้ามหานคร สายสีส้ม บริเวณใต้ถนนรามคำแหงในพื้นที่เขตบางกะปิ กรุงเทพมหานคร มีกำหนดเปิดใน พ.ศ. 2570
ที่ตั้ง
ถนนรามคำแหง บริเวณกลางทางแยกลำสาลี ในพื้นที่แขวงหัวหมาก เขตบางกะปิ กรุงเทพมหานคร
สีสัญลักษณ์ของสถานี
ใช้สีส้มตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีส้ม
รูปแบบของสถานี
เป็นสถานีใต้ดินชานชาลาเกาะกลาง (Station with Island Platform) ขนาดมาตรฐาน ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Full Height Platform Screen Doors โดยสถานียังทำหน้าที่เป็นเสาค้ำสะพานข้ามแยกลำสาลี ในลักษณะเดียวกันกับสถานีสีลมของรถไฟฟ้ามหานคร สายเฉลิมรัชมงคล
สถานีใกล้เคียง
-->
การเชื่อมต่อกับระบบขนส่งมวลชนอื่นในอนาคต
ในอนาคตบริเวณแยกลำสาลีจะถือเป็นจุดเชื่อมต่อสำคัญของรถไฟฟ้าสามสาย โดยนอกจากรถไฟฟ้าสายสีเหลืองและสายสีส้มแล้ว ในอนาคตจะมีสายสีน้ำตาล ซึ่งจะใช้สถานีแยกลำสาลี เป็นสถานีปลายทางอีกหนึ่งสาย โดยปัจจุบันโครงการสายสีน้ำตาล อยู่ในระหว่างการออกแบบโครงการ เนื่องจากต้องพิจารณาหลายองค์ประกอบพร้อมกัน รวมถึงการเปลี่ยนสถานีแยกลำสาลีของสายสีเหลืองให้กลายเป็นสถานีร่วมอีกด้วย
ขั้นตอนวิธีของคนูธ-มอร์ริส-แพรตต์
ในวิทยาการคอมพิวเตอร์, ขั้นตอนวิธีการค้นหาสตริง หรือ ตัวอักขระ แบบนูธ-มอร์ริส-แพรตต์ (หรืออัลกอริทึมแบบ KMP) คือ การค้นหาการเกิดขึ้นของ "คำ" (word) W ภายในส่วนที่เป็น "สตริงข้อความ" (text string) S หลัก โดยการใช้การสังเกตการณ์ว่าเมื่อเกิดความไม่แมตช์หรือไม่ตรงกันเกิดขึ้นของคำ, คำนั้น ๆ จะสามารถถูกคาดเดาได้ด้วยข้อมูลที่มีอยู่อย่างเพียงพอจริง ๆ ที่จะกำหนดว่าการจับคู่ระหว่างคำและข้อมูลที่มีอยู่นั้น จะสามารถทำให้คำหรือประโยคลำดับถัดไปนั้นจะสามารถเริ่มต้นขึ้นได้ต่อไป, จึงจะถือว่าผ่านการตรวจสอบรอบใหม่ของตัวอักขระที่จับคู่กันก่อนหน้านี้
ขั้นตอนวิธีแบบนี้ ได้ถูกคิดค้นขึ้นในปี 1974 โดย โดนัลด์ คนูธ (Donald Knuth) และวอห์น แพรตต์ (Vaughan Pratt) และนักวิชาการอิสระโดย เจมส์ เอช มอร์ริส (James H. Morris) ทั้งสามร่วมกันตีพิมพ์เผยแพร่บทความในเรื่องนี้ไว้ในปี 1977
ความเป็นมา
ขั้นตอนวิธีการจับคู่ของสตริงที่ตรงกันหรือเหมือนกันนั้นต้องการที่จะหาดัชนีเริ่มต้น  ในสตริง   ที่ตรงกับคำค้นหา ที่อยู่ในสตริง
ขั้นตอนวิธีการที่มีความตรงไปตรงมามากที่สุด คือ การมองหาตัวอักขระที่เข้าคู่กันได้ที่มีค่าปริมาณที่มีความต่อเนื่องกันของดัชนี m, ที่มีอยู่ในตำแหน่งที่อยู่ในสตริงที่ถูกค้นหา เช่น S[m]
Chaperiidae
Chaperiidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
การเลือกตั้งผู้สมัครรอบแรก
การเลือกตั้งผู้สมัครรอบแรก (primary election) เป็นการเลือกตั้งซึ่งจำกัดวงผู้สมัครก่อนการเลือกตั้งชิงตำแหน่ง การเลือกตั้งผู้สมัครรอบแรกเป็นวิธีหนึ่งที่พรรคการเมืองหรือพันธมิตรทางการเมืองเสนอชื่อผู้สมัครสำหรับการเลือกตั้งทั่วไปหรือการเลือกตั้งซ่อมในภายหน้า
การเลือกตั้งผู้สมัครรอบแรกมีทั่วไปในสหรัฐ ซึ่งจุดกำเนิดของการเลือกตั้งนี้ย้อนไปถึงขบวนการก้าวหน้า (progressive) เพื่อยึดอำนาจการเสนอชื่อผู้สมัครจากหัวหน้าพรรคมาให้ประชาชน
วิธีการเลือกผู้สมัครอื่น เช่น การประชุมลับของพรรคการเมือง การประชุมใหญ่ของพรรคการเมือง (convention) และการประชุมเสนอชื่อ ในอดีต พรรคการเมืองแคนาดาเลือกผู้สมัครผ่านการประชุมใหญ่ของพรรคการเมืองเพื่อเสนอชื่อที่จัดโดยสมาคมเขตเลือกตั้ง (riding association) หัวหน้าพรรคการเมืองแคนาดาได้รับเลือกตั้งในการประชุมใหญ่ผู้นำ แม้บางพรรคเลิกการปฏิบัตินี้โดยหันไปใช้ระบบหนึ่งสมาชิก หนึ่งคะแนนเสียงแทน
คิวบา กูดิง จูเนียร์
คิวบา กูดิง จูเนียร์ (Cuba Gooding, Jr.) เกิดเมื่อวันที่ 2 มกราคม ค.ศ. 1968 เป็นนักแสดงชาวอเมริกัน เป็นที่รู้จักในการแสดงบทบาทเป็นร็อด ทิดเวลล์ ในผลงานการแสดงในเรื่อง Jerry Maguire (1996) ของแคเมรอน โครว์ เขาได้รับรางวัลออสการ์ในสาขานักแสดงชายสมทบยอดเยี่ยม และมีคำพูดติดปากในเรื่องคือ "Show Me The Money" ที่เกิดจากตัวละครที่เขาแสดง เขายังได้รับเสียงวิจารณ์ที่ดีในผลงานการแสดงในการกำกับของจอห์น ซิงเกิลตัน เรื่อง Boyz n the Hood (1991)
อ้างอิง
1968
พ.ศ. 817
พุทธศักราช 817 ใกล้เคียงกับ
ทีโม เวสส์
ทีโม เวสส์ (Timo Weß; 2 กรกฎาคม ค.ศ. 1982 — ) เป็นนักกีฬาฟิลด์ฮอกกี้จากประเทศเยอรมนี ผู้ซึ่งเป็นสมาชิกทีมชาติ ประเภทชาย ที่ได้รับเหรียญทองแดงในการแข่งขันโอลิมปิกฤดูร้อน 2004 ที่กรุงเอเธนส์ ประเทศกรีซ เขาเกิดในเมืองโมเออร์ส รัฐนอร์ทไรน์-เว็สท์ฟาเลิน
สัทธรรมปฏิรูป
สัทธรรมปฏิรูป หมายถึง พระสัทธรรมเทียม พระสัทธรรมปลอม เมื่อพระสัทธรรม คือคำสอนของพระพุทธเจ้า เลือนหายไป
ความเลือนหายแห่งพระสัทธรรม หรือ สัทธรรมปฏิรูป เกิดขึ้นจากเหตุผล 5 ประการ คือ พุทธบริษัท 4 (ภิกษุ ภิกษุณี อุบาสก อุบาสิกา)
Gigantoporidae
Gigantoporidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
ฟุตบอลทีมชาติคูเวต
ฟุตบอลทีมชาติคูเวต (منتخب الكويت لكرة القدم) เป็นทีมฟุตบอลตัวแทนจากประเทศคูเวต อยู่ภายใต้การดูแลของสมาคมฟุตบอลคูเวต ทีมชาติคูเวตนี้มีผลงานในระดับโลกมาแล้ว โดยร่วมเล่นในฟุตบอลโลกหนึ่งครั้งใน ฟุตบอลโลก 1982 โดยในการแข่งขันได้เสมอกับ ทีมชาติเช็กโกสโลวาเกีย แต่แพ้สองครั้งให้กับทีมชาติอังกฤษ และทีมชาติฝรั่งเศส สำหรับในระดับทวีปเอเชียนั้น ทีมคูเวตได้แชมป์การแข่งขันเอเชียนคัพหนึ่งครั้งใน เอเชียนคัพ 1980
กัล์ฟคัพ
ฟุตบอลกัล์ฟคัพสำหรับทีมชาติในเอเชียตะวันตก
ปืนเล็กยาวจู่โจมไทป์ 56
ไทป์ 56 (Type 56; 56式自动步枪; ตามตัวอักษร: "ปืนเล็กยาวอัตโนมัติไทป์ 56") เป็นปืนเล็กยาวขนาดกระสุน 7.62×39 มม. สัญชาติจีน ซึ่งแปลงจากเอเค 47 (โดยเฉพาะไทป์ 3) และปืนเล็กยาวเอเคเอ็มที่ออกแบบโดยสหภาพโซเวียต การผลิตเริ่มต้นในปี ค.ศ. 1956 ที่สเตตแฟกทอรี 66 แต่ในที่สุดก็ถูกส่งมอบให้นอริงโก และพอลีเทค (อย่างน้อยชั่วคราว) ซึ่งเป็นผู้ผลิตปืนไรเฟิลเพื่อการส่งออกเป็นหลัก
เส้นทางแชมเปียนส์ภายในประเทศยูฟ่ายูธลีก ฤดูกาล 2017–18
เส้นทางแชมเปียนส์ภายในประเทศของยูฟ่ายูธลีก ฤดูกาล 2017–18 จะลงเล่นตั้งแต่วันที่ 27 กันยายน ถึง 22 พฤศจิกายน พ.ศ. 2560 (ค.ศ. 2017). ทั้งหมด 32 ทีมที่เข้าร่วมในเส้นทาแชมเปียนส์ภายในประเทศที่จะตัดสินหา 8 จาก 24 ที่ใน รอบแพ้คัดออก ของ ยูฟ่ายูธลีก ฤดูกาล 2017–18.
จนกระทั่งถึงวันที่ 28 ตุลาคม พ.ศ. 2560 (ค.ศ. 2017) (รอบแรก) เป็น CEST (UTC+2), หลังจากนั้น (รอบสอง) เวลาจะเป็น CET (UTC+1).
การจับสลาก
<section begin=Draw />
รอบแรก
<section begin=1R /> นัดแรกจะลงเล่นในวันที่ 26 และ 27 กันยายน, และนัดที่สองจะลงเล่นในวันที่ 17 และ 18 ตุลาคม พ.ศ. 2560 (ค.ศ. 2017).
<section end=1R />
รวมผลสองนัด อินแตร์นาซีโอนาเล ชนะ 5–2.
รวมผลสองนัด ซิมบรู ชิซิเนา ชนะ 7–3.
รวมผลสองนัด โลโคโมตีวา ซาเกร็บ ชนะ 4–2.
รวมผลสองนัด เอสเบิร์ก ชนะ 4–2.
รวมผลสองนัด แลเกีย วอร์ซฮ ชนะ 3–1.
''รวมผลสองนัด เสมอ 3–3. โมลเด ชนะการยิงลูกโทษ 5–4.''
รวมผลสองนัด เรด บูลล์ ซัลซ์บวร์ก ชนะ 5–0.
รวมผลสองนัด นิตรา ชนะ 2–1.
รวมผลสองนัด ฮอนเวด ชนะ 3–2.
รวมผลสองนัด โบรดารัก ชนะ 2–1.
รวมผลสองนัด คราสโนดาร์ ชนะ 11–2.
รอบสอง
<section begin=2R /> นัดแรกจะลงเล่นในวันที่ 29, 31 ตุลาคม และ 1 พฤศจิกายน, และนัดที่สองจะลงเล่นในวันที่ 21 และ 22 พฤศจิกายน พ.ศ. 2560 (ค.ศ. 2017).
ไอศกรีม
ไอศกรีม (ice cream) หรือภาษาปากว่า ไอติม เป็นของหวานแช่แข็งชนิดหนึ่ง ได้จากการผสมส่วนผสม นำไปผ่านการฆ่าเชื้อ แล้วจากนั้นนำไปปั่นในที่เย็นจัด เพื่อเติมอากาศเข้าไปพร้อม ๆ กับการลดอุณหภูมิ โดยอาศัยเครื่องปั่นไอศกรีม  ไอศกรีมตักโดยทั่วไปจะต้องผ่านขั้นตอนการแช่เยือกแข็งอีกครั้งก่อนนำมาขายหรือรับประทาน
ประวัติ
ต้นกำเนิดของไอศกรีมนั้น ไม่เป็นที่แน่ชัดมาเริ่มจากไหน บางข้อมูลก็ว่าเริ่มมีมาตั้งแต่สมัยจักรพรรดิเนโรแห่งจักรวรรดิโรมัน ที่ได้มีการพระราชทานเลี้ยงไอศกรีมทหาร โดยในสมัยนั้นทำจากเกล็ดน้ำแข็ง (หิมะ) ผสมน้ำผึ้งและผลไม้ ซึ่งคล้ายกับไอศกรีมซอร์เบในปัจจุบัน แต่บ้างก็ว่ามาจากประเทศจีน เกิดจากเมื่อสมัยโบราณที่นมถือเป็นของหายาก จึงได้มีการคิดวิธีเก็บรักษาโดยการเอาไปฝังในหิมะ จึงเกิดเป็นไอศกรีมขึ้น แม้จะไม่ได้มีลักษณะเหมือนกับไอศกรีมอย่างทุกวันนี้ แต่บ้างก็ว่ามาจากอิตาลีโดยมาร์โค โปโล กลับจากจีนแล้วเอาสูตรไอศกรีมมาเผยแพร่ ซึ่งในตอนนั้นไอศกรีมของจีนยังไม่มีนม เป็นคล้ายน้ำแข็งไสมากกว่า ยังมีจุดเริ่มต้นจากอังกฤษเมื่อสมัยพระเจ้าชาร์ลส์ที่ 1 พ่อครัวคนหนึ่งมีสูตรเด็ดเป็นครีมแช่แข็งปรุงรส ซึ่งเป็นสูตรลับสุดยอดที่ส่งเป็นของหวานถวายพระองค์ ทว่าเมื่อพระองค์ถูกปลงพระชนม์โดยโอลิเวอร์ ครอมเวลล์ ระหว่างสงครามกลางเมืองอังกฤษระหว่างปี ค.ศ. 1642-ค.ศ. 1651 พ่อครัวต้องลี้ภัยไปยุโรปจึงได้นำสูตรไอศกรีมนี้เผยแพร่ออกไป
ไอศกรีมในประเทศไทย
thumb|200px|ไอศกรีมหลอด หรือไอศกรีมแท่งแบบไทย ในประเทศไทยนั้น ไอศกรีมเริ่มเข้ามาในช่วงสมัยรัชกาลที่ 5 เป็นหนึ่งในวัฒนธรรมตะวันตกที่พระบาทสมเด็จพระจุลจอมเกล้าเจ้าอยู่หัวทรงนำมาเผยแพร่ในสยาม หลังเสร็จประพาสอินเดีย, ชวาและสิงคโปร์ น้ำแข็งในตอนแรก ๆ ก็ยังไม่สามารถผลิตในประเทศได้ จึงต้องนำเข้าจากประเทศสิงคโปร์ เมื่อไทยสั่งเครื่องทำน้ำแข็งเข้ามาก็เริ่มมีการทำไอศกรีมกินกันมากขึ้น ถือว่าไอศกรีมเป็นของเสวยเฉพาะสำหรับเจ้าขุนมูลนายเท่านั้น ซึ่งสมเด็จฯ กรมพระยาดำรงราชานุภาพบันทึกไว้ว่า
โดยไอศกรีมในพระราชวังนั้นจะทำจากน้ำมะพร้าวอ่อน ใส่เม็ดมะขามคั่ว จนต่อมาเมื่อมีโรงงานทำน้ำแข็ง แต่ก็ยังถือเป็นของชั้นดี โดยมีไอศกรีมระดับชาวบ้านทำเองด้วย ในช่วงแรก ๆ นั้นไอศกรีมกะทิมีลักษณะเป็นน้ำแข็งละเอียดใส ๆ รสหวานไม่มาก และมีกลิ่นหอมของดอกนมแมว ในสมัยนั้นวิถีการกินของผู้คนจะนิยมกินอาหารกันในเรือนแพ เหมือนที่สมัยนั้นจะขายก๋วยเตี๋ยว หรือกาแฟกันบนเรือ
ลักษณะของไอศกรีมกะทิใส่ถ้วยพร้อมโรยด้วยถั่วลิสงคั่วก็มีมาตั้งแต่สมัยนั้น ซึ่งต่อมาไอศกรีมกะทิก็มีการเปลี่ยนแปลงพัฒนาขึ้น จากกะทิใส ๆ ก็มีความเข้มข้น มีการใส่ลอดช่อง, เม็ดแมงลัก และขนุนฉีกเข้าไป โดยคนไทยได้ดัดแปลงไอศกรีมของต่างชาติมาเป็นไอติมกะทิ โดยใช้กะทิสดผสมกับน้ำตาลนำไปปั่นให้แข็ง เนื้อไอติมค่อนข้างใสเป็นเกล็ดน้ำแข็งละเอียด เวลารับประทานต้องขูดไอติมออกจากขอบหม้อโลหะเมื่อไอติมเริ่มแข็งตัว  ตอนขายตักใส่ถ้วยเป็นลูก ๆ เรียกไอติมตัก กินกับถั่ว ข้าวเหนียวหรือลูกชิด บางคนกินกับขนมปังที่หั่นเป็นท่อน และมีรอยแยกเป็นร่องอยู่ตรงกลาง
จากนั้นมาก็เป็นยุคของไอศกรีมแบบวัฒนธรรมตะวันตกแท้ ๆ จนถึงปัจจุบัน
พืดหินปะการังอาโป
ประวัติศาสตร์การอนุรักษ์
พืดหินปะการังอาโปเป็นพื้นที่คุ้มครองของฟิลิปปินส์ จัดเป็นอุทยานธรรมชาติ ครอบคลุมพื้นที่ 274.69 ตารางกิโลเมตร (106.06 ตารางไมล์) โดยแยกเป็น 157.92 ตารางกิโลเมตร (60.97 ตารางไมล์) สำหรับ อุทยานธรรมชาติพืดหินปะการังอาโป ส่วนที่เหลือ 116.77 ตารางกิโลเมตร (45.09 ตารางไมล์) เป็นเขตกันชนล้อมรอบพื้นที่คุ้มครอง
ก่อนที่จะมีการประกาศให้เป็นพื้นที่คุ้มครองพืดหินปะการังอาโปได้รับการประกาศว่า "อุทยานทางทะเล" อย่างเป็นทางการครั้งแรกโดยประธานาธิบดีฟิลิปปินส์ เฟอร์ดินานด์ มาร์กอส ในปี 1980 ตามด้วยรัฐบาลท้องถิ่นของซาบลายานประกาศพืดหินปะการังให้เป็น "เขตการท่องเที่ยวและเขตอนุรักษ์ทางทะเล" ในสามปีต่อมา ในปี 1996 พืดหินปะการังทั้งหมดได้รับการประกาศให้เป็นอุทยานธรรมชาติที่ได้รับการคุ้มครองโดยประธานาธิบดีฟิเดล รามอส
ในปี 2006 สำนักคุ้มครองพื้นที่และสัตว์ป่าของกรมสิ่งแวดล้อมและทรัพยากรธรรมชาติของฟิลิปปินส์ ได้ส่งชื่อพืดหินปะการังอาโปไปยังศูนย์มรดกโลกยูเนสโกเพื่อพิจารณาให้เป็นมรดกโลก
หลังจากการตรวจสอบขององค์การกองทุนสัตว์ป่าโลกสากล การตกปลาในแนวปะการังถูกห้ามโดยรัฐบาลฟิลิปปินส์ในเดือนกันยายน 2007 อุทยานทางทะเลนี้เปิดให้นักท่องเที่ยวสามารถมาเที่ยวได้เพื่อหาเงินสำหรับการอนุรักษ์รวมทั้งจัดหาวิถีชีวิตทางเลือกให้กับชาวประมงหลายร้อยคนในพื้นที่ ทุกคนที่เข้าถึงพืดหินปะการังอาโปจำเป็นต้องจ่ายค่าธรรมเนียมทางสิ่งแวดล้อม
ประกอบ จิรกิติ
ดร.ประกอบ จิรกิติ (7 พฤศจิกายน พ.ศ. 2496 - ) อดีตสมาชิกสภาผู้แทนราษฎรสามสมัย สังกัดพรรคประชาธิปัตย์ อดีตรองผู้ว่าราชการกรุงเทพมหานครในสมัยของ ม.ร.ว.สุขุมพันธุ์ บริพัตร เกิดวันที่ 7 พฤศจิกายน พ.ศ. 2496 ที่เขตปทุมวัน กรุงเทพมหานคร เป็นบุตรของนายประสิทธิ และนางอิงอร จิรกิติ สมรสกับ นางวรรณา จิรกิติ (สกุลเดิม เบญจรงคกุล) น้องสาวของ นายบุญชัย เบญจรงคกุล อดีตผู้บริหารกลุ่มยูคอมและดีแทค และเป็นพี่สาวนายสมชาย เบญจรงคกุล อดีตรัฐมนตรีช่วยว่าการกระทรวงสาธารณสุข ในรัฐบาลพลเอกชวลิต ยงใจยุทธ
ประวัติ
ดร.ประกอบ จิรกิติ เคยเข้าสู่วงการเมือง โดยลงสมัครรับเลือกตั้งในการเลือกตั้งสมาชิกสภาผู้แทนราษฎรในประเทศไทย พ.ศ. 2539 กรุงเทพมหานคร เขต 10 ในสังกัดพรรคประชาธิปัตย์ และชนะการเลือกตั้ง ต่อมาในการเลือกตั้งสมาชิกสภาผู้แทนราษฎรในประเทศไทย พ.ศ. 2544 ลงสมัครรับเลือกตั้งอีก แต่ได้คะแนนเป็นอันดับ 2 ไม่ได้รับเลือกตั้งโดยแพ้อันดับ 1 เพียง 5 พันกว่าคะแนน และในการเลือกตั้งสมาชิกสภาผู้แทนราษฎรในประเทศไทย พ.ศ. 2548 ดร.ประกอบลงสมัครรับเลือกตั้งเป็น ส.ส. บัญชีรายชื่อ พรรคประชาธิปัตย์ ลำดับที่ 39 แต่พรรคได้รับคะแนน ส.ส.บัญชีรายชื่อเพียง 26 ลำดับแรก เนื่องจากกระแสไทยรักไทยฟีเวอร์ในช่วงนั้น
การทำงาน
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 55 แต่ไม่ได้รับเลือกตั้ง
อาทิตย์ทมิฬ (ค.ศ. 1939)
อาทิตย์ทมิฬ (Bromberger Blutsonntag; Krwawa niedziela) เป็นเหตุการณ์ที่เกิดขึ้นในบึดก็อชตช์ (Bromberg) เมืองของประเทศโปแลนด์ที่มีชนกลุ่มน้อยชาวเยอรมัน ระหว่างวันที่ 3 และ 4 กันยายน ค.ศ. 1939 ภายหลังจากเยอรมันบุกยึดครองโปแลนด์ได้ไม่นาน
คำว่า "อาทิตย์ทมิฬ" ถูกสร้างขึ้นและได้รับการสนับสนุนโดยเจ้าหน้าที่ฝ่ายโฆษณาชวนเชื่อของนาซี คำแนะนำที่จะออกสื่อมวลชนให้กล่าวว่า "...ต้องแสดงข่าวต่อความป่าเถื่อนของชาวโปแลนด์ในเมือง Bromberg การแสดงออกของ "อาทิตย์ทมิฬ" ต้องกลายเป็นคำศัพท์แบบถาวรในพจนานุกรมและรอบๆของลูกโลก ด้วยเหตุนี้ คำศัพท์นี้ต้องเน้นย้ำอย่างต่อเนื่อง"
ร็อบ แมคเอลเฮนนีย์
โรเบิร์ต แมคเฮลเฮนนีย์ ที่ 3 (Robert McElhenney III; เกิด 14 เมษายน ค.ศ. 1977) เป็นนักแสดง โปรดิวเซอร์ นักเขียน พอดคาสเตอร์ และผู้บริหารกีฬาชาวอเมริกัน เขาเป็นที่รู้จักกันเป็นอย่างดีจากบทบาทโรนัลด์ "แมค" แมคโดนัลด์ในซีรีส์คอมเมดีทางช่อง FX/FXXX เรื่อง It's Always Sunny in Philadelphia (2005-ปัจจุบัน) รายการที่เขาร่วมสร้างกับชาร์ลี เดย์และเกล็นน์ ฮาวเวอร์ตัน และเขายังทำหน้าที่เป็นผู้อำนวยการสร้างและนักเขียนอีกด้วย เขายังเป็นที่รู้จักจากการรับบทเป็นเอียน กริมม์ในซีรีส์คอมเมดี้เรื่อง Mythic Quest ของแอปเปิลทีวี+ (ปี 2020-ปัจจุบัน) ซึ่งเขาร่วมสร้างกับเดย์และเมแกน แกนซ์ และเป็นผู้อำนวยการสร้าง
ในเดือนพฤศจิกายน ค.ศ. 2020 แมคเอลเฮนนีย์กลายเป็นเจ้าของร่วมของสโมสรฟุตบอลเรกซัม ร่วมกับไรอัน เรย์โนลด์ส ซึ่งกล่าวถึงในซีรีส์สารคดีกีฬาของช่อง FX เรื่อง Welcome to Wrexham (2022-ปัจจุบัน) ซึ่งเขาเป็นหนึ่งในผู้อำนวยการสร้าง
ประวัติ
โรเบิร์ต แมคเอลเฮนนีย์ ที่ 3 เกิดที่เมืองฟิลาเดลเฟีย มลรัฐเพนซิลเวเนีย เมื่อวันที่ 14 เมษายน ค.ศ. 1977 พ่อแม่ของแมคเอลเฮนนีย์ทั้งคู่มีเชื้อสายไอริช เขาได้รับการเลี้ยงดูแบบคาทอลิก เขาเป็นลูกพี่ลูกน้องของมาร์คัส แมคเอลเฮนนีย์ นักกีฬาพายเรือระดับโอลิมปิกผ่านทางพ่อของเขา เมื่อเขาอายุได้ 8 ขวบ พ่อแม่ของเขาหย่าร้างกันหลังจากที่แม่ของเขาออกตัวว่าเป็นเลสเบียน
นิสสัน ลีฟ
นิสสัน ลีฟ (Nissan Leaf) เป็นรถยนต์ไฟฟ้าแฮทช์แบ็ก 5 ประตูขนาดเล็ก ผลิตขึ้นโดยนิสสันและเปิดตัวในประเทศญี่ปุนและประเทศสหรัฐอเมริกาในเดือนธันวาคม พ.ศ. 2553 ตามด้วยประเทศแคนาดาและหลายประเทศในยุโรปปี พ.ศ. 2554 สำนักงานคุ้มครองสิ่งแวดล้อมแห่งสหรัฐอเมริกา (EPA) ได้ทดสอบระยะทางที่ลีฟรุ่นปี 2016 วิ่งได้ไกลสุดจากแบตเตอรีขนาด 30 กิโลวัตต์ชั่วโมงได้ 172 กิโลเมตร (107 ไมล์) ขณะที่แบตเตอรีมีความจุเต็ม ขณะที่แบตเตอรีขนาด 24 กิโลวัตต์ชั่วโมงที่มีขนาดเล็กกว่าได้ระยะทางไกลสุด 135 กิโลเมตร (84 ไมล์) เท่ากับรุ่นปี 2014/15 แบตเตอรีของลีฟสามารถชาร์จจากความจุว่างเปล่าถึงความจุ 80 เปอร์เซ็นต์ได้ในเวลาประมาณ 30 นาทีโดยใช้การชาร์จเร็วแบบกระแสตรง
ถึงเดือนมกราคม พ.ศ. 2561 ลีฟมากกว่า 300,000 คันได้ขายไปแล้วทั่วโลก ทำให้นิสสัน ลีฟเป็นรถยนต์ไฟฟ้าที่มียอดจำหน่ายสูงที่สุดในประวัติศาสตร์ สหรัฐเป็นตลาดที่ใหญ่ที่สุดของลีฟโดยขายได้ 114,827 คัน ตามด้วยประเทศญี่ปุ่น 72,500 คันและประเทศในยุโรปเกือบ 68,000 คัน
ในการที่ลีฟเป็นรถพลังงานไฟฟ้า นิสสัน ลีฟจึงไม่ได้ผลิตไอเสียหรือแก๊สเรือนกระจกในขณะขับขี่และช่วยลดการพึ่งพานำมันปิโตรเลียม ในบรรดารางวัลที่ได้รับ นิสสัน ลีฟได้รับรางวัล Green Car Vision Award ประจำปี พ.ศ. 2553, European Car of the Year ประจำปี พ.ศ. 2554, World Car of the Year ประจำปี พ.ศ. 2554 และ Car of the Year Japan ประจำปี พ.ศ. 2554–2555
ประวัติการพัฒนา
นิสสันได้เปิดตัวรถยนต์ไฟฟ้าล้วนของตัวเองในชื่อนิสสัน อัลทร่า ที่งานแสดงรถยนต์นานาชาติลอสแอนเจลิส เมื่อวันที่ 29 ธันวาคม พ.ศ. 2540 อัลทร่าถูกผลิตในระหว่างปี 2541 และ 2545 ทั้งหมดเพียง 200 คันเท่านั้น และส่วนใหญ่นำมาใช้เป็น "รถฟลีท" สำหรับบริษัทต่าง ๆ เช่น บริษัทที่เกี่ยวกับไฟฟ้า นิสสันยังได้พัฒนานิสสัน ไฮเพอร์มินิ รถยนต์พลังงานไฟฟ้าขนาดเล็กสามประตูสองที่นั่ง และได้ขายในจำนวนจำกัดแก่รัฐบาลและบริษัทรถฟลีทในประเทศญี่ปุ่นระหว่างปี พ.ศ. 2542 และ พ.ศ. 2544 ไฮเปอร์มินิยังถูกนำมาทดวิ่งในหลายเมืองในรัฐแคลิฟอร์เนียระหว่าง พ.ศ. 2544 และ พ.ศ. 2548
ตลาดและยอดขาย
นิสสันได้จัดงานเปิดตัวลีฟอย่างเป็นทางการที่สำนักงานใหญ่ในโยโกฮามะเมื่อวันที่ 3 ธันวาคม พ.ศ. 2553 ลูกค้าชาวอเมริกันรายแรกได้รับรถที่ตอนเหนือของรัฐแคลิฟอร์เนียในวันที่ 10 ธันวาคม พ.ศ. 2553 และลูกค้าชาวญี่ปุ่นได้รับรถครั้งแรกที่จังหวัดคานางาวะในวันที่ 22 ธันวาคม การส่งมอบให้กับลูกค้ารายย่อยเริ่มขึ้นในไอร์แลนด์ตั้งแต่เดือนกุมภาพันธ์ พ.ศ. 2554 ในสหราชอาณาจักรในเดือนมีนาคม พ.ศ. 2554 และในประเทศฝรั่งเศสในเดือนสิงหาคม พ.ศ. 2554  การส่งมอบให้กับลูกค้าองค์กรเริ่มขึ้นในโปรตุเกสในเดือนธันวาคม พ.ศ. 2553 ที่ประเทศเนเธอร์แลนด์ในเดือนมีนาคม พ.ศ. 2554 และในแคนาดาในเดือนกรกฎาคม พ.ศ. 2554 การจัดส่งเริ่มต้นในสเปนและนอร์เวย์ในเดือนกันยายน พ.ศ. 2554 ในประเทศสวิสเซอร์แลนด์ในเดือนพฤศจิกายน พ.ศ. 2554 และในเยอรมนีในเดือนมกราคม พ.ศ. 2555 ถึงเดือนมกราคม พ.ศ. 2561 นิสสัน ลีฟมีจำหน่ายมากกว่า 60 ประเทศในสี่ทวีป
ตั้งแต่เดือนธันวาคม พ.ศ. 2553 นิสสันได้ขายลีฟ 49,117 คันทั่วโลกภายในสองปีแรกที่ได้เริ่มทำตลาด ทำให้ลีฟกลายเป็นรถยนต์พลังงานไฟฟ้าที่มียอดขายมากสุดตลอดกาล ด้วยยอดขายทั่วโลกมากว่า 22,000 หน่วยในปี พ.ศ. 2554 และลีฟก็มียอดขายนำมิตซูบิชิ ไอ ไมอีวีกลายเป็นรถยนต์พลังงานไฟฟ้าที่มียอดขายสูงที่สุดในประวัติศาสตร์ ยอดขายลีฟทั่วโลกในปี พ.ศ. 2555 ได้ 26,973 หน่วย เพิ่มขึ้น 22% จากยอดขายปี พ.ศ. 2554 นำโดยในประเทศญี่ปุ่นด้วยยอดขาย 11,115 หน่วยซึ่งเพิ่มขึ้น 8% จากยอดขายปี พ.ศ. 2554 ตามด้วยประเทศสหรัฐอเมริกา 9,819 หน่วย เพิ่มขึ้น 1.5% จากยอดขายปี พ.ศ. 2554 ในช่วงครึ่งปีแรกของปี พ.ศ. 2555 ลีฟได้มีส่วนแบ่งตลาด 49% ของยอดขายรถยนต์พลังงานไฟฟ้าล้วนทั้งโลก ยอดขายลีฟดำเนินมาถึง 50,000 หน่วยทั่วโลกในกลางเดือกมกราคม พ.ศ. 2556 ลีฟทั้งหมด 47,716 คันได้ถูกขายไปในปี พ.ศ. 2556 เพิ่มขึ้น 77% จากปี พ.ศ. 2555 และทำให้ลีฟเป็นรถยนต์เสียบปลั๊กที่ขายได้ดีที่สุดในโลกปี พ.ศ. 2556
ถึงเดือนมกราคมปี พ.ศ. 2557 และหลังจากผ่านไปสามปีแล้วลีฟมียอดขายทั่วโลก 100,000 คันโดยมีส่วนแบ่งตลาด 45% ของรถยนต์ไฟฟ้าบริสุทธิ์ที่จำหน่ายทั่วโลกตั้งแต่ปี พ. ศ. 2553 ในช่วงปี พ.ศ. 2557 ลีฟมียอดขาย 61,507 หน่วยทั่วโลก ลีฟได้รับการจัดอันดับให้เป็นรถเสียบปลั๊กที่ขายดีที่สุดในโลกเป็นปีที่สองติดต่อกันและจนถึงเดือนธันวาคม พ.ศ. 2556 ยอดขายรวมทั้งหมดทั่วโลกทั้งสิ้นได้มากกว่า 158,000 หน่วยเมื่อสิ้นปี พ.ศ. 2557
ยอดขายลีฟทั่วโลกได้ผ่าน 200,000 หน่วยในเดือนธันวาคม พ.ศ. 2558 โดยยอดขายทั่วโลกทั้งสิ้น 43,651 หน่วยใน พ.ศ. 2558 ลดลง 29% จาก พ.ศ. 2557 ทำให้ลีฟกลายเป็นรถยนต์เสียบปลั๊กที่ขายได้เป็นอันดับสองของโลกรองจากเทสลา โมเดล เอส ในปี พ.ศ. 2558 ประเทศสหรัฐอเมริกาตลาดใหญ่ของลีฟมียอดขาย 17,269 หน่วย ลดลง 42.8% จาก พ.ศ. 2557 ตามด้วยยอดขายในยุโรป 15,630 หน่วย
ยอดขายทั่วโลกในปี พ. ศ. 2562 เพิ่มขึ้นเป็น 49,245 คันทำให้ลีฟเป็นรถที่ขายดีเป็นอันดับสองของโลกรองจากเทสลา โมเดล เอสเป็นปีที่สอง ยอดขายในปี พ.ศ. 2559 นำโดยยุโรป 18,718 คัน รองลงมาคือประเทศญี่ปุ่น 14,793 คัน อเมริกาเหนือ 15,512 คัน ส่วนที่เหลือของโลกคิดเป็น 222 คัน ยอดขายลีฟทั่วโลกผ่าน 250,000 หน่วยในเดือนธันวาคม พ.ศ. 2559 และถึง 300,000 หน่วยในเดือนมกราคม พ.ศ. 2561 ทำให้นิสสัน ลีฟกลายเป็นรถยนต์ไฟฟ้าที่ขายได้มากที่สุดในประวัติศาสตร์ ถึงเดือนธันวาคม พ.ศ. 2559 ประเทศสหรัฐอเมริกาได้เป็นตลาดที่ลีฟขายได้มากที่สุดด้วยยอดขาย 103,597 หน่วยที่ส่งมอบไปแล้ว ตามมาด้วยประเทศญี่ปุ่น 72,494 หน่วย และยุโรป 67,829 หน่วย   ตลาดทวีปยุโรปนำโดยประเทศนอร์เวย์ 19,407 คันที่จดทะเบียนใหม่ถึงเดือนธันวาคม พ.ศ. 2559 เนื่องจากมีการนำเข้าสินค้าที่จดทะเบียนในประเทศเป็นจำนวนมาก โดยมีลีฟทั้งสิ้นประมาณ 27,500 คันบนถนนนอร์เวย์เมื่อสิ้นเดือนธันวาคม พ.ศ. 2559 ส่วนสหราชอาณาจักรเป็นอันดับสองด้วยยอดขาย 15,000 หน่วยในกลางเดือนกันยายน พ.ศ. 2559
ใน พ.ศ. 2560 ในประเทศสหรัฐอเมริกา นิสสันได้จ่ายเงินโดยเฉลี่ย 16,000 ดอลลาร์สหรัฐต่อคันเพื่อกระตุ้นยอดขาย
ใน พ.ศ. 2561 ในประเทศไทย นิสสันเปิดตัวรถยนต์ไฟฟ้า EV ขับเคลื่อนด้วยมอเตอร์ไฟฟ้า Full EV เต็มรูปแบบอย่าง Nissan LEAF นำเข้าจากประเทศญี่ปุ่น ในงาน Motor Expo 2018 เมื่อวันที่ 29 พฤศจิกายน – 10 ธันวาคม นี้ @ Challenger Hall 1-3 เมืองทองธานี พร้อมเผยราคาอย่างเป็นทางการ 1,990,000 บาท
ในตอนแรก ลีฟที่ขายในตลาดโลกทั้งหมดจะประกอบไปด้วยแพ็ตแบตเตอรี่และไม่สามารถแลกเปลี่ยนแบตเตอรี่ควิกดรอปที่พัฒนาโดยเรโนลท์ได้ เมื่อเดือนเมษายน พ.ศ. 2556 นิสสันประกาศว่าการขายนิสสัน ลีฟ รุ่นปี 2013 จะเริ่มในสหราชอาณาจักรในเดือนมิถุนายน พ.ศ. 2556 และจะมีตัวเลือกการเช่าแบตเตอรี่สำรับลีฟทั้งสามรุ่นย่อย ราคาสำหรับการเช่าแบตเตอรี่ในสหราชอาณาจักรเริ่มต้นที่ 70 ปอนด์ (~US$108) ต่อเดือน สำหรับการเช่า 36 เดือนจะจำกัดระยะทางการขับขี่ไม่เกิน 12,100 กิโลเมตร (7,500 ไมล์) ต่อปี และราคาสูงที่สุดสำหรับการเช่ามีราคา 129 ปอนด์ (~US$198) ต่อเดือน สำหรับการเช่า 12 เดือนจะจำกัดระยะทางการขับขี่ไม่เกิน 24,000 กิโลเมตร (15,000 ไมล์) ต่อปี การเช่าแบตเตอรี่นี้ทำให้ราคาของรุ่นเริ่มต้นถูกลงจนอยู่ที่ราคา 20,990 ปอนด์ (~US$32,230) ก่อนที่จะเข้าร่วมโครงการปลั๊ก-อิน คาร์ แกรนต์ซึ่งเป็นโครงการลดราคารถยนต์ที่เป็นรถยนต์ปลั๊ก-อิน
ในหลายประเทศในยุโรปยกเว้น นอร์เวย์ ฟินแลนด์ ไอซ์แลนด์ ไอร์แลนด์และกลุ่มตลาดบอลติกจะมีการเสนอทางเลือกในการเช่าซื้อซึ่งจะทำให้ลดราคาซื้อได้ถึง 5,900 ยูโร ค่าใช้จ่ายรายเดือนของแบตเตอรี่เริ่มต้นที่ 79 ยูโร (~US$103) สำหรับสัญญาเช่าระยะเวลา 36 เดือนไม่เกิน 12,500 กม. (7,800 ไมล์) ต่อปีโดยมีค่าใช้จ่ายไม่เกิน 142 ยูโร (~US$186) เป็นเวลา 12 เดือน และขับขี่ไม่เกิน 25,000 กิโลเมตร (16,000 ไมล์)
Nissan Leaf ฉลองใหญ่ ยอดผลิตทะลุหลัก 500,000 คันก่อนครบ 10 ปี
Nissan Leaf (นิสสัน ลีฟ) รถพลังงานไฟฟ้าที่ออกจำหน่ายในวงกว้างรุ่นแรกของโลกมียอดการผลิตครบ 500,000 คันเรียบร้อยแล้ว
ความสำเร็จครั้งสำคัญของ Leaf เกิดขึ้นเกือบ 10 ปีหลังจากเจนเนอเรชั่นที่ 1 ได้รับการเปิดตัวออกทำตลาดประเทศญี่ปุ่นและสหรัฐอเมริกาในเดือนธันวาคม 2010 ก่อนที่เจนเนอเรชั่นที่ 2 จะเปิดตัวออกจำหน่ายในเดือนตุลาคม 2017 สำหรับ Leaf คันที่ 500,000 ถูกส่งมอบให้แก่มาเรีย แจนเซ่น ลูกค้าสุภาพสตรีในประเทศนอร์เวย์เมื่อวันที่ 1 กันยายนที่ผ่านมา ซึ่งเธอเปิดเผยว่า ทั้งตัวเธอเองและสามีเลือกรถพลังงานไฟฟ้ารุ่นนี้เพราะชื่นชอบในคุณภาพ
“เราตื่นเต้นเป็นอย่างมากที่ได้เป็นเจ้าของ Nissan Leaf คันที่ 500,000 พอดี รถรุ่นนี้ตอบสนองความต้องการของเราได้อย่างยอดเยี่ยมด้วยระยะทางขับขี่ที่ไกลและเทคโนโลยีที่ล้ำสมัย” แจนเซ่น กล่าวเพิ่มเติม
ยุติการผลิตในยุโรป และ สหรัฐฯ
ในวันนี้ Nissan Leaf อาจจะมีแววว่าจะลาจากไปในปี พ.ศ. 2568 โดยการนำร่องจากฝั่งยุโรป ที่มีข่าวอย่าหนาหูว่า Nissan Leaf จะถูกแทนที่ด้วยรถยนต์รูปลักษณ์ SUV ขนาดเล็ก โดยในขณะนี้ได้มีการเริ่มต้นพัฒนารถยนต์ที่จะมาแทนตำนานรถยนต์ไฟฟ้าที่ยาวนานของ Leaf โดยข่าวเบื้องต้นอาจส่งผลไปถึงการขายรถยนต์ Nissan Leaf ในฝั่ง อเมริกา และโซนอเมริกาใต้ ด้วยตลาดในโซนอเมริการถชนิด SUV นั้นเป็นตลาดใหญ่ของทวีปเลยก็ว่าได้ ทำให้การเปลี่ยนแปลง Nissan Leaf นั้นอาจเป็นอีกก้าวที่เพิ่มส่วนแบ่งการตลาดของแบรนด์ได้ เมื่อเทียบยอดขาย 8 เดือนแรกของปี 2021 ในอเมริกา Nissan Leaf มีการจดทะเบียนเพียง 10,238 คันเท่านั้น เมื่อเทียบกับรถยนต์ไฟฟ้าแบบ SUV ไม่ว่าจะเป็น Chevy Bolt EVs ที่มียอดจดทะเบียนถึง 22,799 คัน และเจ้าตลาด Tesla Model Ys กับยอดการจกทะเบียน 105,445 คัน และแน่นอนตัวเต็งที่จะมาแทน Nissan Leaf นั้นคือ Ariya ที่แผนเดิมควรจะเปิดตัวในปีนี้ แต่เกิดสถานะการการขาดแคลนชิปเซมิคอนดักเตอร์ จึงต้องเลื่อนออกไปเป็นปี 2022
Guillaume Cartier ผู้บริหารของ Nissan จากฝั่งยุโรปได้ออกมาให้ข้อมูลว่า Nissan leaf ใน Generation ถัดไปมันจะดูมีความแตกต่างไปจากเดิมเพราะมันจะถูกเปลี่ยนให้กลายเป็นรถครอสโอเวอร์ไฟฟ้าที่จะให้มันมาทำหน้าที่แทนรถ hatchback ไฟฟ้าโดยมันจะเกิดขึ้นในปี พ.ศ. 2568 นั่นหมายความว่าในตอนนี้ทุกอย่างมันอยู่ในขั้นตอนการพัฒนาเป็นที่เรียบร้อยแล้ว Nissan จะมีการลงทุนไปผลิตรถยนต์ไฟฟ้าเป็นหลักในช่วงปี พ.ศ. 2568 โดยและคาดว่าในช่วงปี พ.ศ. 2573 จะทำยอดขายรถยนต์ไฟฟ้าทั่วโลกได้ถึง 80% และตลาดหลักของพวกเขานั่นก็คือประเทศสหรัฐอเมริกาซึ่งคาดหวังเอาไว้ที่ 40%
หาก Nissan Ariya นั้นเป็นอีวีในรูปแบบที่ต่างไป จึงคาดเดาได้ยากว่ารถรุ่นไหนจะมาแทน LEAF ได้ แต่มีความเป็นไปได้ที่ทายาทแฮทช์แบ็คไฟฟ้า 5 ประตูจะเป็น Nissan Chill-Out concept ที่เคยเปิดตัวในปลายปี 2021 ที่ผ่านมา
ลดล้างสต๊อกกับราคาขายพิเศษแบบจำกัดในประเทศไทย
Final Call ! Nissan LEAF รถยนต์ไฟฟ้าลดล้างสต๊อก ! LEAF Full Electric 100% 1,990,000  959,000 บาท*
Nissan LEAF รถ EV 100% จากค่าย Nissan ลดราคาล้างสต๊อก (นำเข้า CBU จากญี่ปุ่น) จากราคาเปิดตัว 1,990,000 บาท ราคาล่าสุดเหลือ 959,000 บาท ลดเป็นล้านจากราคาเปิดตัว (ไม่ใช่ส่วนลดจากมาตรการสนับสนุนของรัฐบาลไทย)
สำหรับรถ Nissan LEAF ที่ขายในราคา 959,000 บาท มีจำนวนจำกัดเพียง 40 คันทั่วประเทศ โดยมีการกระจายโควต้าไปยัง 10 ดีลเลอร์ เฉลี่ยดีลเลอร์ละประมาณ 4-5 คัน ส่วนรถที่ขายนั้นเป็นรถใหม่ที่ไม่เคยจดทะเบียนมาก่อน ส่วนเรื่องการรับประกันต้องสอบถามกับผู้ขายอีกที
ยอดขายทั่วโลก
นิสสัน ลีฟมีวางจำหน่ายแล้วสำหรับลูกค้ารายย่อยในกว่า 60 ประเทศ นับตั้งแต่เปิดตัวในปี พ.ศ. 2553 ได้มียอดขายกว่า 300,000 คันทั่วโลกจนถึงช่วงต้นเดือนมกราคมปี 2561 ทำให้ลีฟเป็นรถยนต์ไฟฟ้าที่ขายดีที่สุดในโลกตลอดกาล ณ เดือนธันวาคมปี พ.ศ. 2559 สหรัฐอเมริกามียอดขายสูงสุด 103,597 หน่วย ตาตมมาด้วยประเทศญี่ปุ่น 72,494หน่วย และยุโรป 67,829 หน่วย   ตลาดยุโรปนำโดยประเทศนอร์เวย์มีลีฟที่จดทะเบียนใหม่ 19,407 จนถึงเดือนธันวาคม 2559    สหราชอาณาจักรครองอันดับที่สองด้วยยอดขาย 15,000 หน่วยภายในกลางเดือนกันยายนปี 2559
ตารางต่อไปนี้แสดงการขายปลีกตามปีนับตั้งแต่การส่งมอบลีฟที่เริ่มขึ้นในเดือนธันวาคม พ.ศ. 2553
พ.ศ. 820
พุทธศักราช 820 ใกล้เคียงกับ
กีฬาพื้นบ้าน
กีฬาพื้นบ้าน เป็นการละเล่นที่มีในกลุ่มสังคมท้องถิ่น
ความนิยม
ในอดีตมีกีฬาพื้นบ้านต่างๆให้เล่นมากมายตั้งแต่รุ่นก่อนๆจนกระทั่งถึงรุ่นปัจจุบันก็ยังมีให้เห็นอยู่ซึ่งแต่ก็น้อยกว่าในสมัยก่อนมากเพราะสมัยปัจจุบันมีเทคโนโลยีเข้ามามากจึงทำให้คนรุ่นใหม่ไม่ค่อยได้เล่นกันนัก
Lanceoporidae
Lanceoporidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
เทศบาลตำบลเมืองเก่า
เทศบาลตำบลเมืองเก่า สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
สหัสวรรษ
สหัสวรรษ (millennium) เป็นช่วงของเวลาเท่ากับหนึ่งพันปี คำว่า millennium ในภาษาอังกฤษนั้น มาจากคำภาษาละติน mille แปลว่า พัน และ annus ซึ่งแปลว่าปี
สหัสวรรษมีทั้งคริสต์สหัสวรรษและพุทธสหัสวรรษ
จินเดอร์ มาฮาล
ยุวราช สิงห์ เทศาอี (Yuvraj Singh Dhesi; July 19, 1986) เป็นนักมวยปล้ำอาชีพชาวอินเดีย-แคนาดาที่เซ็นสัญญากับWWEในนาม จินเดอร์ มาฮาล (Jinder Mahal) เป็นแชมป์ WWE 1สมัย
อุทยานแห่งชาติป่ากิร
อุทยานแห่งชาติป่ากิร (Gir Forest National Park)  อุทยานแห่งชาติป่ากีร์ ชื่อเดิมคือ อุทยานแห่งชาติกีร์ ไลออน ตั้งอยู่บนคาบสมุทรคาเธียวาร รัฐคุชราต ทางภาคตะวันตกของประเทศอินเดีย มีพื้นที่ 1,412 ตารางกิโลเมตร หรือ 882,500 ไร่อุทยานแห่งนี้ได้ชื่อว่าเป็นแหล่งที่อยู่สุดท้ายของสิงโตอินเดีย ซึ่งเป็นสัตว์ที่หายากซึ่งได้รับการคุ้มครองในป่านี้ตั้งแต่ต้นศตวรรษที่ 20 ซึ่งในขณะนั้นเหลือเพียง 12 ตัวในอินเดีย แต่ในช่วงปลายศตวรรษ 1980 มีสิงโตเอเชียอยู่ราว 300 ตัว นอกจากสิงโตแล้วยังมี เสือดาวอินเดีย หมาป่าไฮยีน่า หมูป่า หมีสลอธ กวาง ลิง นกเงือก และ แร้งสีน้ำตาลที่ใกล้จะสูญพันธ์อีกด้วย
จินเดอร์ มาฮาล
ประวัติ
เขาจบจากปริญญาทางด้านธุรกิจ จากนั้นเขาเรึ่มฝึกมวยปล้ำใน Martial Arts Fitness Center ใน Calgary, Alberta ซึ่งฝึกหัดกับ Rick Bognar เขาได้เปิดตัวใน Premier Martial Arts Wrestling (PMW) ใช้ชื่อว่า แรจ เดซี ซึ่งต่อจากนั้นได้ไปฝึกกับ Allen Coage และ Gerry Morrow เขายังปล้ำให้กับ Prairie Wrestling Alliance (PWA) ซึ่งเขายังได้ตำแหน่งแชมป์ PWA ตั้งแต่ปี 2008 จนถึงเดือนมกราคม 2010 และนอกจากนี้ยังเป็นแชมป์แท็กทีม 3 สมัยอีกด้วย เขายังปล้ำให้กับ Great North Wrestling (GNW) ที่เขาเปิดศึกกับนักมวยปล้ำเช่น ซามัว โจ และ Hannibal
ในเดือนธันวาคม 2009 ได้เดินทางไปแทมปา, รัฐฟลอริดา เพื่อไปทดลองงานกับฟลอริดาแชมเปียนชิปเรสต์ลิง(FCW) ในต้นปี 2010 ได้เซ็นสัญญาทักษะกับ FCW ใช้ชื่อว่า จินเดอร์ มาฮาล โดยแมตซ์สุดท้ายใน FCW วันที่ 27 กุมภาพันธ์ 2010
เขาเปิดตัวครั้งแรกในสแมคดาวน์ วันที่ 29 เมษายน 2011 โดยทำเป็นพูดอวยพรให้กับเดอะเกรทคาลีและรานจิน ซิงห์ สัปดาห์ต่อมาได้มาขัดจังหวะในรายการ Khali's Kiss Cam ซึ่งออกมาแล้วตบหน้าคาลีไปสองที แล้วคาลีก็หักหลังรานจิน ซิงห์โดยการบีบกะโหลก ทำให้คาลีกลายเป็นลูกน้องให้มาฮาล แต่อยู่กันได้ไม่นานคาลีก็เป็นฝ่ายธรรมะ มาฮาลได้เข้าร่วมรอยัลรัมเบิล (2012)เป็นลำดับที่14 แต่ถูกกำจัดโดยคาลี ในเดือนสิงหาคม 2012 ได้ร่วมทัวร์นาเมนต์ Gold Rush หาแชมป์ NXTคนแรก แต่ก็แพ้เซท รอลลินส์ในรอบชิง ปีเดียวกันได้เข้ากลุ่มทรีเอ็มบีร่วมกับฮีท สเลเตอร์และดรูว์ แม็กอินไทร์ ก่อนจะถูกไล่ออกในปี 2014 และไปตระเวนปล้ำตามค่ายอิสระต่างๆ
ในปี 2016 เขาได้เซ็นกลับมาWWEในบทจ็อบเบอร์อีกครั้งโดยสังกัดรอว์ ในเดือนเมษายน 2017 ได้ย้ายมาค่ายแห่งโอกาสอย่างสแมคดาวน์ และได้ชนะ 6 เส้าจากการช่วยเหลือของเดอะซิงห์บรอเธอส์ ทำให้ได้สิทธิ์ชิงแชมป์ WWEครั้งแรกกับแรนดี ออร์ตันในแบ็กแลช (2017)   และสามารถคว้าแชมป์ได้แบบช็อคโลก ทำให้เป็นคนเชื้อสายอินเดียคนแรกที่เป็นแชมป์ WWE  ก่อนเสียให้เอเจ สไตส์จบการครองแชมป์เป็นเวลา 170 วัน ในแคลชออฟแชมเปียนส์ (2017)มาฮาลไม่สามารถคว้าแชมป์คืนจากเอเจได้  ในเรสเซิลเมเนีย ครั้งที่ 34ได้คว้าแชมป์ยูเอสสมัยแรกในแมตช์ 4 เส้า  16 เมษายน 2018 มาฮาลได้ย้ายมาสังกัดรอว์พร้อมแชมป์ยูเอสแต่ก็เสียแชมป์ให้เจฟฟ์ ฮาร์ดีทันทีหลังครองได้ 8 วัน ต่อมาได้เปิดศึกกับโรแมน เรนส์และก็แพ้ให้เรนส์ในมันนีอินเดอะแบงก์ (2018)
ชีวิตส่วนตัว
Dhesi เป็นเพื่อนกับแชมป์นักกีฬามวยปล้ำสมัครเล่นและนักสู้ UFC Arjan Bhullar
ในเดือนตุลาคม 2019 มาฮาลได้รับการรับรองจาก Jagmeet Singh สำหรับนายกรัฐมนตรีแคนาดา
Lepraliellidae
Lepraliellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
บุคคลที่เกิดในปี พ.ศ. 2531
ด้านล่างนี้เป็นบุคคลที่เกิดในปี พ.ศ. 2531
วุฒิรัตน์ ธนสุคนธสิทธิ์
ปุณณรัตน์ กลิ่นสุคนธ์ เป็นนักฟุตบอลชาวไท่ยของสโมสรฟุตบอลอินทรีเพื่อนตำรวจ สวมเสื้อหมายเลข 28 เล่นในตำแหน่งกองหลัง
ประวัติ
ปุณณรัตน์ กลิ่นสุคนธ์ ชื่อเล่น เป็ด ปัจจุบันเปลี่ยนชื่อเป็น วุธรัตน์ ธนสุคนธสิทธิ์ นักฟุตบอลตำแหน่งกองหลังดีกรีทีมชาติไทย เกิดเมื่อวันที่ 12 กุมภาพันธ์ พ.ศ. 2524 ที่จังหวัดชลบุรี จบชั้นมัธยมศึกษาจากโรงเรียนวัดสุทธิวราราม และจบปริญญาตรี สาขานิเทศศาตร์ และปริญญาโท สาขาบริหารธุรกิจ จากมหาวิทยาลัยกรุงเทพ
เกียรติประวัติ
ปี 2005 แชมป์คิงส์ คัพ 2 สมัย รางวัลนักเตะยอดเยี่ยมแห่งปี
โพธิ์ชัย
โพธิ์ชัย สามารถหมายถึงสถานที่ที่มีชื่อเดียวกันในอำเภอและจังหวัดต่าง ๆ ดังนี้
ตำบล
หรืออาจหมายถึง
เทศบาลตำบล
หรืออาจหมายถึง
องค์การบริหารส่วนตำบล
หรืออาจหมายถึง
กลุ่มเดอะมอลล์
ประวัติ
บริษัท เดอะมอลล์ กรุ๊ป จำกัด ได้เริ่มดำเนินการศูนย์การค้าและห้างสรรพสินค้าจากเดิมที่ครอบครัวทำธุรกิจอาบอบนวด โดยเปิดสาขาแรกเมื่อวันที่ 25 มิถุนายน พ.ศ. 2524 คือ เดอะมอลล์ สาขาราชดำริ ซึ่งต่อมาภายหลังได้ให้ บริษัท นารายณ์ภัณฑ์พาวิลเลี่ยน จำกัด เช่าดำเนินการ เป็นศูนย์ศิลปหัตถกรรม จากนั้นอีกสองปีต่อมา บริษัทฯ ได้เปิดบริการสาขารามคำแหง 2 และในอีกสองปีหลังจากนั้นได้เปิดบริการเดอะมอลล์ 3 และ 4 ต่อมาใน พ.ศ. 2532 เดอะมอลล์ได้เปิดสาขาท่าพระ ซึ่งมีสวนน้ำภายในศูนย์การค้าเป็นแห่งแรกของไทย และใน พ.ศ. 2534 ก็ได้เปิดสาขางามวงศ์วาน และได้เปิดสาขาบางแค และบางกะปิพร้อมกันในวันเดียวกันเป็นครั้งแรกของประเทศใน พ.ศ. 2537 ซึ่งทั้งสองสาขาเป็นสาขาขนาดใหญ่ มีสวนน้ำแฟนตาเซียลากูน และเดอะมอลล์ คอนเวนชัน เซ็นเตอร์ หรือเอ็มซีซี ฮอลล์ ตั้งอยู่ภายในด้วย
จากนั้นในวันที่ 27 กรกฎาคม พ.ศ. 2540 กลุ่มเดอะมอลล์ได้เปิดตัวโครงการ ดิ เอ็มโพเรียม ศูนย์การค้าระดับสูงแห่งแรกของบริษัท บริเวณถนนสุขุมวิท ท่ามกลางวิกฤตต้มยำกุ้งในขณะนั้น และในปี พ.ศ. 2543 เดอะมอลล์ได้เปิดตัวสาขานครราชสีมา ซึ่งก็ได้รับผลจากพิษเศรษฐกิจเช่นกัน ทำให้นับตั้งแต่นั้น เดอะมอลล์ต้องหยุดขยายโครงการไปนานถึง 6 ปี
ต่อมาในปี พ.ศ. 2545 สำนักงานทรัพย์สินส่วนพระมหากษัตริย์ได้เปิดให้เอกชนเข้าร่วมประมูลพื้นที่ และอาคารศูนย์การค้าเวิลด์เทรดเซ็นเตอร์ (เซ็นทรัลเวิลด์ในปัจจุบัน) ซึ่งปรากฏว่ากลุ่มเดอะมอลล์และกลุ่มเซ็นทรัลต่างเข้าร่วมประมูล โดยกลุ่มเซ็นทรัลได้เสนอผลตอบแทนที่สูงกว่า จึงทำให้บริษัทหันไปร่วมลงทุนกับสยามพิวรรธน์ในการก่อสร้าง สยามพารากอน ศูนย์การค้าระดับบนขนาดใหญ่ ซึ่งเปิดดำเนินการในอีกสี่ปีต่อมา หลังจากนั้นกลุ่มเดอะมอลล์ก็ได้หยุดการขยายโครงการเป็นระยะเวลานาน
ในปี พ.ศ. 2556 กลุ่มเดอะมอลล์ได้จัดงาน "The Overture to the New Era of The Mall Group" เพื่อแถลงข่าวประกาศโครงการสำคัญ ได้แก่ การปรับปรุงใหญ่ของศูนย์การค้า ดิ เอ็มโพเรียม รวมถึงโครงการส่วนต่อขยายศูนย์การค้าดิ เอ็มโพเรียม ได้แก่ ดิ เอ็มควอเทียร์ และดิเอ็มสเฟียร์ ภายใต้ชื่อ ดิ เอ็มดิสทริค บนถนนสุขุมวิทตอนกลาง การเปิดตัวศูนย์การค้าบลูพอร์ต ศูนย์การค้าจังหวัดภูมิภาคแห่งที่สองของกลุ่ม รวมถึงศูนย์การค้า แบงค็อก มอลล์ บนพื้นที่ 100 ไร่ติดแยกบางนา กับถนนบางนา-ตราด และศูนย์การค้าบลูเพิร์ล บนพื้นที่ 150 ไร่ในจังหวัดภูเก็ตอีกด้วย
ในปี พ.ศ. 2563 ได้มีการปรับปรุงเดอะมอลล์ งามวงศ์วาน เป็นเอ็ม ไลฟ์สโตร์ และในปีถัดมาสาขาท่าพระก็ได้มีการปรับปรุงเช่นกัน ทั้งนี้ กลุ่มเดอะมอลล์มีกำหนดปรับปรุงสาขาบางแคและบางกะปิในปี พ.ศ. 2566 และสาขาโคราชในลำดับถัดไป
ธุรกิจนำเข้าสินค้าแฟชัน
ดำเนินการในนามหน่วยธุรกิจ เอ็ม คิวเรเต็ด
วอลตัน กอกกินส์
วอลตัน แซนเดอร์ส ก็อกกินส์ จูเนียร์ (Walton Sanders Goggins Jr.; เกิด 10 พฤศจิกายน พ.ศ. 2514) [1] เป็นนักแสดงชาวอเมริกัน เขาเป็นที่รู้จักจากบทบาท เชน เวนเดรล ใน The Shield (2002–2008), วีนัส แวน แดม ใน Sons of Anarchy, บอยด์ โครว์เดอร์ ใน Justified (2010–2015), เคลยื ฮอคกินส์ ใน Lincoln (2012), บิลลี แครช ใน Django Unchained ( 2012), คริส แมนนิกซ์ ใน The Hateful Eight (2015), ลี รัสเซลล์ ใน Vice Principals (2016–2017), ลอว์เรนซ์ใน Maze Runner: The Death Cure (2018), มาเชียส โวเกล ใน Tomb Raider (2018) และ ซันนี เบิร์ช ใน Ant-Man and the Wasp (2018) เขาได้รับการเสนอชื่อเข้าชิงรางวัล Primetime Emmy Award สาขานักแสดงสมทบชายยอดเยี่ยมในซีรีส์ดราม่าจากผลงานเรื่อง Justified นอกจากนี้เขายังอำนวยการสร้างและแสดงในภาพยนตร์สั้นเรื่อง The Accountant ในปี พ.ศ. 2544 ซึ่งได้รับรางวัลออสการ์สาขาภาพยนตร์สั้นการแสดงสดยอดเยี่ยม ปัจจุบันกอกกินส์เป็นนักแสดงที่มีสถิติการเสนอชื่อเข้าชิงรางวัล Critics' Choice Television Award มากที่สุดโดยมีการเสนอชื่อเข้าชิงทั้งหมด 7 ครั้ง
ไบรอัน ที
ไบรอัน ที (Brian Tee; เกิด 15 มีนาคม ค.ศ. 1977) เป็นนักแสดงชาวญี่ปุ่น เขาเป็นที่รู้จักกันดีในบทบาท "ดีเค เดอะ ดริฟต์ คิง" ในภาพยนตรฺ์เรื่อง เร็ว..แรงทะลุนรก ซิ่งแหกพิกัดโตเกียว